Versindaba » Blog Archive Andries Bezuidenhout. Die geskiedenis se engel : Versindaba
35 Kommentare op "Andries Bezuidenhout. Die geskiedenis se engel"
March 9th, 2010 at 20:35
Andries, jy noem hierbo Sylvia Plath – sy het natuurlik ook self baie goed geskilder, waterverwe, tempera, olie, pastelle & kryt. Sy het reeds as kind baie begin teken. Van haar werk is te sien in The Writer's Brush, paintings, drawings, and sculpture by writers – 'n wonderlike boek, [457 p.!] een van my gunsteling boeke [geskenk aan my deur die geliefde]waardeur ek gedurig maar blaai. Breyten is die enigste Afrikaanse skilder wat daarin opgeneem is.
March 10th, 2010 at 07:38
'n Wonderlike inskrywing, Andries. Laat my dink aan 'n gedig van Johan van Wyk – nog een van ons "vergete" digters – wat die volgende vers oor Paul Klee geskryf het:
(Uit: Heldedade kom nie dikwels voor nie, 1978: Perskor Uitgewery)
March 10th, 2010 at 08:29
Andries, ken jy Laurie Anderson se song oor Benjamin se Engel van die geskiedenis?
March 10th, 2010 at 08:31
Die naam is The Dream Before, en hier is die lirieke:
March 10th, 2010 at 08:35
Yes, Desmond, ek ken dit. Van "Strange Angels" af. Ek dink sy gee darem erkenning aan Walter Benjamin op die cover. Ray Phiri speel ook op daai plaat op van die ander songs.
March 10th, 2010 at 12:30
Ek dink sy doen, ja. Kan nie onthou nie: het nie self 'n kopie op CD nie, en het altyd die LP by 'n vriend geleen. Jy vind aanklank by die vroee moderniste skryf jy; watter, indien enige, van die komponiste van daai tyd doen dit vir jou? Vir my: Debussy veral, maar vele ander ook. Het onlangs Szymanowski ontdek.
March 10th, 2010 at 12:38
Desmond, by musiek moet ek nog uitkom. Schoenberg is hoog op my agenda.
March 10th, 2010 at 13:06
Ek het laasjaar bietjie Schoenberg begin luister. Tans wag ek vir die posdiens om 'n CD af te lewer waarop Mitsuko Uchida, onder leiding van Pierre Boulez, onder andere Schoenberg se klavierconcerto speel. (Ek sukkel nog om te besluit watter opnames van sy Pierrot Lunaire en Gurreliedere ek moet koop.) Ek hou eintlik 'n bietjie meer van sy twee studente, Webern en Berg. Jy kan op EMI se 'Encore' reeks (ek het laasjaar stapels gekoop; hulle is heruitreikings van goeie opnames teen budgetpryse) 'n CD kry waarop Simon Rattle drie orkeswerke van Schoenberg, Webern en Berg onderskeidelik dirigeer. Die Webern, veral, is rock 'n roll. Op die ou end verkies ek egter die nie- en minder-Germaanse komponiste van daardie jare: Skriabin, Debussy, Ravel, sommige Stravinski — bietjie meer luisterbaar vir my.
March 10th, 2010 at 13:11
Dankie Desmond, dit sal help met keuses. Hel (ek sou 'n sterker woord wou gebruik, maar dan maak ek moeite vir ons webmeester), ek wens ek het meer lewens gehad om alles in te pas!
Ja, ek ook!! Wat my onderkry van klassieke musiek is dat daar nie net hordes komponiste en komposisies is nie, maar dat 'n mens dan nog moet kies tussen hordes verskillende interpretasies van dieselfde werk. Jy kan jou hele lewe lank net na Beethoven se sonatas in verskillende interpretasies luister!! Ek wens ek kon die skilderkuns en argitektuur bybring, maar dit is nog 'n ongerealiseerde Nuwejaarsvoorneme, daardie een.
March 10th, 2010 at 13:28
Desmond, ek sit en torring aan my navorsingseenheid se jaarverslag vir verlede jaar. Nie baie digterlik nie. Ek kry ook lag as ek dink aan myself in 'n Corbusier-stoel sit en luister na Scoenberg hier aan die suidpunt van Afrika. Dis die absurditeit van die lewe wat dit seker die moeite werd maak.
March 10th, 2010 at 14:03
Inderdaad; die lewe is mos immers onnatuurlik. Ek is Secretary/Treasurer van 'n vakvereniging, so wat ek op die oomblik sit en doen is nie net ondigterlik nie, dit is sommer gewoon anti-digterlik. Ten spyte van alles, egter, is daar steeds nie 'n beter plek om Schoenberg of enigiets anders te luister as juis die suidpunt van Afrika nie!
March 10th, 2010 at 19:47
Hier is 'n luistervink uit die Lae Land, die Noorde. Ek onthou Schoenberg het altyd verlang na die moment dat die slagterseuns s'n melodieë sal fluit gelyk Schlagers, glo hy het dit voorspel. Somtyds probeer ek dit, maar dit luk my nie. Selfs na 'n lang-lang studie van opus 19 en 11 vir klavier (musiek wat die poësie so dig benader as wat doenlik is) is ek amper in staat om 'n volledige frase te reproduseer. Die stukke moet ek noot vir noot verover, maar die beloning is wonderlik. Jy raak op enige moment bedwelm, high, van daardie musiek. Van die moment af het Schoenberg (en Webern, ja, Webern, die vioolkonsert, die Lyrische Suite, die Lieder!) vir 'n wyle alle andere musiek verdring. Maar dit beklyf nie in my hoof nie.
(disclaimer: my Afrikaans is nie volmaak nie. Ek sta nie in vir schade, veroorsaak deur verkeerd gebruik nie)
March 11th, 2010 at 07:31
Chris Coolsma, ja, Webern se Lieder, inderdaad… En die variasies vir klavier: miniatuur meesterstukke. Ek het die Schoenberg opus 19 en 11 vir klavier in 'n opname deur Maurizio Pollini. Ek kan dit ook nog nie fluit nie. In Alex Ross se The Rest is Noise lees ek Schoenberg het ook op 'n stadium die begeerte gekoester dat hy in Hollywood filmmusiek sou kon komponeer, maar dit het nie so uitgewerk nie… hy het glo te veel geld gevra!!
March 11th, 2010 at 14:59
Chris! Aangename kennis. Ek kan nie eers probeer om in Nederlands te antwoord nie. Ken jy Fred de Vries se boek "Club Risiko", oor post-punk in Amsterdam, Parys, New York, Ljubljana, Londen, New York en Johannesburg? 'n Bietjie na die tyd waaroor jy op jou blog skryf, maar daar's wonderlike stukke oor samewerking tussen digters, musikante en beeldende kunstenaars daarin.
March 11th, 2010 at 15:03
O ja, in die geval van Johannesburg ook Chris van Wyk waarna Louis hier bo verwys. Hy speel nogal in groot rol in die boek.
Ag tog, Johan van Wyk, natuurlik.
March 15th, 2010 at 04:42
Andries, enkele weke gelede het 'n kliënt kom navraag doen oor boeke van die Italiaanse filosoof Giorgio Agamben. Die een boek, "The man without content" het my aandag getrek vanweë die essay "The melancholy angel" wat daarin opgeneem is. Uiteindelik gister by die lees daarvan uitgekom en wow! Wat 'n ongelooflike stuk werk. Presies wat jy hierbo oor skryf; Walter Benjamin, Paul Klee, Franz Kafka, ens. ens. Jy MOET dit in die hande kry en lees. As lusmaker neem ek sommer lukraak 'n passasie wat ek vir jou oortik: "Thus aesthetics is not simply the privileged dimension that progress in the sensibility of Western man has reserved for the work of art as his most proper place; it is, rather, the very destiny of art in the era in which, with tradition now severed, man is no longer able to find, between past and future, the space of the present, and gets lost in the linear time of history." Hierteenoor word Kafka geplaas wat die siening van tyd (en geskiedenis) as synde liniêr ophef; vir hom is dit alles teenwoordig in die moment. Dus – geskiedenis as stand, of te wel: (toe)stand … Fassinerende leesstof, inderdaad. Nogmaals dankie vir jou wonderlike stuk hierbo.
March 15th, 2010 at 07:05
Deesdae is Giorgi Agamben beslis een van die moet-lees filosowe, lyk dit my, want ek sien oral verwysings na hom. Ek het stukkies gelees waarin hy skryf oor 'bare life', kampe en 'states of exception', maar dit is al. Ek verneem hy het, benewens die politiek, baie oor kuns en die letterkunde ook geskryf.
March 15th, 2010 at 07:54
My kollegas wat oor "soewereiniteit" werk, lees hom. In tye van plekke soos Guantanamobaai is dit interessant dat Agamben mense soos Hobbes en Carl Schmitt se werk herlees. Donker tye, voorwaar! Danie Marais het ook na Agamben verwys in sy referaat oor die verhalende vers.
NS. Louis, toe vergeet ek my splinternuwe kopie van die Szymborskabundel in die huurkar. Diep sug…
March 15th, 2010 at 08:23
Ek het 'n redelike skerp kritiek van Agamben se idees oor soewereniteit en 'bare life' gelees in 'n klein boekie deur Butler en Spivak met die mooi titel 'Who sings the nation state?' Maar ek kan niks meer onthou van wat ek gelees het nie. Ek beny ander mense hulle goeie leesgeheues.
En ek beny mense wat Spivak lees en 'n paar sekondes na hulle dit gelees het, kan onthou wat hulle sopas gelees het.
March 15th, 2010 at 09:41
Ek beny mense wat haar voornaam kan uitspreek sonder om selfs 'n bietjie onseker van hule saak te lyk. Ek het nog nie eens my tong rondom 'Barthes' en 'Sartre' gekry nie. Rym hierdie twee name byvoorbeeld?
March 15th, 2010 at 10:49
Aangename kennis, Desmond en Andries. Ek het eers vandag die pad na die kommentare terugverover. Versindaba is 'n paradyselik labirint. Desmond: slegs één interpretasie het vir my ooit die Pollini-versie overtref. My pianodosent het my tot trane toe ontroer met die suggies van op. 19. Dalk omdat ek self met die stukke geworstel het op dié moment. Pollini is 'n boetie van God. Somtyds té volmaak. Andries: ek sien ek kan veel opsteek in hierdie erudiete geselskap. Ek vra my boekhandelaar vir Club risico en The rest is noise. Glo Giorgi klink as Djziordzji. As 'n grootneus niesbui.
O ja, Barthès rym met fles en Sartre rym op niks. Dit klink as Sàr-trù, as in eh, die Hollandse dinktussenwerpsel, beroemd van die radiospel 'Zeg eens eh' waarby jy verlies as jy 'eh' seg.
March 15th, 2010 at 11:21
Hm, klink of ons 'n ekwivalent van Monty Phython se "Philosopher's song" benodig. Iets wat so mooi rym soos: "There's nothing Nietzsche couldn't teach ya/ 'Bout the raising of the wrist./ Socrates, himself, was permanently pissed…" ens. 'n Mens se tong sal beslis moet sleep as jy Zizek met iets in Afrikaans of Nederlands wil laat rym.
March 15th, 2010 at 12:30
Chris, ek het die naweek na Pollini se redelik onlangse opname van die Chopin Nokturnes geluister. 'n Bietjie meer teruggetrokke as waaraan 'n mens dalk gewoond is (ek dink bv. aan die pragtige Carnegie Hall opnames van twee of drie Nokturnes deur Evgeny Kissin), maar juis daarom besonders en uiteindelik op hulle eie manier aangrypend. Ek sien ook Pollini se opname van Bach se Das wohltemperierte Klavier het pas verskyn. Ek dink amper dit is sy eerste Bach-opname? Sien uit om dit te hoor. Die laaste paar weke het ek juis heelwat Bach geluister: Perahia se Engelse Suites en Aimard se Kuns van die Fuga. Laasgenoemde het 'n paar slegte kommentare op Amazon gekry, maar ek dink dit is fantasties. O ja, jy sal The rest is noise geniet. Dit was die beste nie-fiksie boek wat ek laasjaar gelees het. Aangrypend en sleg vir 'n mens se bankbalans…
March 15th, 2010 at 12:31
Andries, ek neem aan jy is al aan die komponeer aan 'n Afrikaanse 'Filosofie song'? Ons wag in spanning!!
March 15th, 2010 at 22:03
Desmond, al die Pollini opnames is 'must have', daar stem ek saam met jou. Ook sleg vir 'n mens se bankbalans. Ken jy Perahia s'n uitvoering van die Goldbergvariaties? Dat is hartbalsem. Bach is eintlik altyd by die huis. Daar is 'n nuwe opname van die Mattheus door Ricardo Chailly met die Gewandhausorchester (Decca 478 2194). Mit Tränen setzen wir uns dabei nieder. Ek is 'n agnost, maar Bach maak die bybelboodskap sterk en hartverscheurend. Hou jy ook van die partita's ens vir soloviool?
March 15th, 2010 at 22:41
Andries, in Nederlands rym Zizek met grote bek, Beauvoir met zo raar, Sartre en Camus dronken liever wijn dan jus, Plato sprak naar rato, en Aristoteles ging op de fles, net als Barthès en Socrates. Maar Monty Python is 'n té gedug opponent.
March 16th, 2010 at 07:25
Chris, Perahia se Goldberg variasies is seker my gunsteling-opname van daardie werk, en ek luister gereeld daarna — wanneer ek werk, wanneer ek lees, en wanneer ek skottelgoed was. Na alles verkies ek dit oor die twee Gould-opnames.
Die partitas ens vir soloviool is fenomenaal, en ek en my bankrekening wroeg nou al vir etlike maande oor watter van laasjaar se twee groot opnames van daardie werk ons moet koop: Mullova, of dalk eerder die young upstart, Alina Ibrigimova, se ligte, dansende opname. Van laasgenoemde het ek 'n wonderlike Szymanowski-disc, The Complete Music for Violin and Piano, so ek is reeds 'n aanhanger. Het dit gekoop nadat ek verlief geraak het op Piotr Anderszewski se opname van Szymanowski se klaviermusiek. 'n Laatnag-disc soos min ander.
Pollini: ek het onlangs 'n mooi essay oor hom gelees, geskryf deur Edward Said.
March 16th, 2010 at 10:02
Desmond, ek gaan jou oorhaal tot die koop van 'n uitvoering op outentieke instrumente. Meer instruksies volg. Kan jy my meer inlig oor die vindplaats van Said se essay?
March 16th, 2010 at 10:34
Chris, ek sal by die huis gaan soek vir die presiese verwysing vir Said se essay en dit stuur. Ek wag dan in spanning op jou Bach-instruksies! Intussen het die posman so 'n halfuur gelede 'n pakkie by kantoor afgelewer: Emil Gilels se opname (saam met Eugen Jochum) van die twee Brahms klavierkonzerte en Fantasien op.116 (tans besit ek opnames van #2 deur Arrau en Zimmerman en #1 deur Weissenberg); Michelangeli se Chopin Mazurkas; en Mitsuko Uchida se Schoenberg klavierkonsert en, ja, die klavierstukke op. 11 en 19 waaroor ons al gesels het. (Sy speel ook op die CD Webern se Variasies Op. 27 en Berg se Klaviersonate Op.1) Presto Classics het 'n uitverkoping gehad, sien…
March 16th, 2010 at 20:24
Desmond, ek kan jou aanbeveel om kennis te maak met Rachel Podger . Sy het die Partitas en sonates van Bach ingespeel op Channel Classics CCS 12198 en 14498. Ek ken nie 'n so natuurlike en stromende, skynbaar moeitelose uitvoering van daardie wonderwerke nie. Daar is nie 'n skeiding tussen die musiek en die luisteraar nie. Sy is die ideale vertolkster, integer, sonder effekbejag. Glo tog die bankrekening is 'n groot vriend van jou, Desmond. My persoonlike geldbewaakster sou my beveel 'n week buite te slaap as ek in dié mate inkoop. ek is 'n bietjie groen aangeloop by die lys van jou. Gilels! Michelangeli! Uchida se Schoenberg!! Ek kwyl vir jaloesie.
March 17th, 2010 at 10:26
Hallo Chris. Ek het 'n bietjie gaan kyk, en Podger se CDs is ongeveer 50% goedkoper as die's waarna ek gekyk het, so ek sal jou raad heel moontlik volg… Wat my bankrekening betref: binne die volgende maand trou ek en ek begin 'n huislening terugbetaal, so ek moet nou noodgedwonge soveel moontlik koop!! Wanneer die maer jare kom, sal dit ten minste 'n soundtrack het.